Public procurement notice: Contract Notice
Published: 2022-08-30
Buyer: Egészségügyi Infrastruktúra Fejlesztő Nonprofit Korlátolt Felelősségű Társaság
Country: HU
Contract type: Works
Procedure: Open procedure
CPV classification: 45210000: Building construction work | 45215100 | 45215140
Submission deadline: 2022-09-28
Award criteria: The most economic tender

Technical requirements: Vállalkozási szerződés, Észak-Közép-budai Centrum, Új Szent János Kórház és Szakrendelő kialakítása keretében a 27 sz. épület kivitelezési feladatainak elvégzése
Az épület műemlék, így a teljes felújítás a műemléki hatóság felügyelete és a műemléki szakértő javaslatai mentén kell haladjon, figyelembe véve az orvos-szakmai igényeket, valamint az építészeti-műszaki minőségi elvárásokat.
Pince+Fszt+2 szint+ beépített tetőtér, nettó 5387m2 alapterületű műemléki épület, amelyben 101 ágyas pszichiátriai részleg nyer majd elhelyezést.
Pinceszint belső udvarokban történő bővítésével kerülnek elhelyezésre az általános igényeke szolgáló funkciók (pl. könyvtár, tornaszoba, tankonyha), valamint a meglévő épület pinceszinti felújításával erre szintre kerülnek egyes kiszolgáló funkciók: raktárak, központi öltözők, gépészeti és elektromos terek.
A földszinten 3 osztály funkciói kapnak helyet, melyek mind kertkapcsolattal rendelkeznek a tervezett kialakítással:
- Az Aktív részleg földszinti terei: betegszobák, kiszolgáló funkciók és közösségi terek a keleti szárnyban - saját belső udvarral - 17 ággyal.
- A Rehabilitációs osztály első szintjét a nyugati oldalszárnyban a szükséges funkciókkal - 9 ággyal,
- Az északi szárny itt a vezetőség működéséhez szükséges tereket és a kiszolgáló funkciókat tartalmazza.
- valamint a Rehabilitációs osztály második szintje a nyugati oldalszárnyban a szükséges funkciókkal - 12 ággyal, a teraszok részleges beépítésével.
- illetve a meglévő beépítés tereibe az északi lépcsőház mellé két Pszichológusi dolgozószoba kerül kialakításra kb. 50 m2-en.
A munkálatok tartalmaznak továbbá teherhordó fal bontási munkálatait, tetőszerkezet építést és felújítást, szerkezetépítési-, építészeti - szakipari munkákat, hűtés - fűtés - szellőzésre vonatkozó munkákat, erős - és gyengeáramú munkákat, tűzvédelmi rendszer kialakítását, továbbá fa és kőrestaurátori munkálatokat.
Földmunka: Az épület déli udvarában épül meg a földszinti és pinceszinti funkciókat kiegészítő beépítés, melyhez kb.500 m2-en kell kiemelni a földet. Az északi oldalon a sprinkler tartály és a két lift földmunkája 130m2 alapterületet érint. Ehhez munkagödör-megtámasztást kell majd alkalmazni a talajmechanikai jelentés információival összhangban.
A meglévő épület utólagos vízszigetelése az északi oldalon jár földmunkával a vízszigetelési tervek alapján.
Alapozás: Az épület alapozása a határoló homlokzati falak és a közbenső főfalak alatt beton sávalap, változó alapozási síkkal. Mivel a tervezett beépítés alapozása mélyebbre kerül, mint a meglévő szerkezeteké, így utólagos aláalapozásra lesz szükség az érintett homlokzati szakaszokon. Az új beépítés a pinceszinten monolit vasbeton lemezalapra, a földszinten sávalapra készül.. Az új liftek süllyesztékei lemezalap szerkezetűek, a meglévő épület sávalapozásához igazított alsó síkkal kialakítva.
Függőleges szerkezetek: Az épület homlokzati falai, belső főfalai, valamint a függőleges közlekedést biztosító lépcsőházi magok határoló falai a felmérések szerint kb. 45 - 84 cm vastag, általában kisméretű tömör téglából falazott szerkezetek, melyek keresztmetszete felfelé csökken az egyes szinteken. A pinceszinten abzacol a fal, ott fél-egy tégla mérettel vastagabb falazat épült.

Eligibility requirements: Az eljárásban nem lehet ajánlattevő, alvállalkozó, és nem vehet részt az alkalmasság igazolásában olyan gazdasági szereplő, aki a Kbt. 62. § (1) - (2) bekezdése szerinti kizáró ok hatálya alá tartozik, továbbá ajánlatkérőnek ki kell zárnia azon ajánlattevőt, alvállalkozót és az alkalmasság igazolásában részt vevő gazdasági szereplőt, akivel szemben a kizáró okok az eljárás során következnek be. A Kbt. 74. § (1) bekezdés b) pontja alapján az ajánlatkérőnek ki kell zárnia az eljárásból azt az ajánlattevőt, alvállalkozót vagy az alkalmasság igazolásában részt vevő̋ szervezetet, aki részéről a kizáró ok az eljárás során következett be. Igazolási mód: Az ajánlattevőnek a kizáró okok fenn nem állását a 321/2015.(X.30.) Korm.rendelet (a továbbiakban: Kr.) 1. § (1)-(5) bek., 2.§ (1) és (4) bek., 3.§, 4.§ (1), (3) és (4) bek., 6-8. §-ai és 10. §-a, valamint a 12-16.§-ai szerint kell igazolnia, ennek során: - a Kr. 1. § (1) bek. alapján valamennyi ajánlattevőnek az ajánlatában ajánlatának benyújtásakor a Kr. II. Fejezetének megfelelően, az egységes európai közbeszerzési dokumentum (EEKD) benyújtásával kell előzetesen igazolnia, hogy nem tartozik az előírt kizáró okok hatálya alá, - majd a Kbt. 69. § (4) bek. szerinti vizsgálat során - az ajánlatkérő felhívására - az ajánlattevőnek a kizáró okok fenn nem állásáról a Kr. 8. §-a és 10. §-a szerint kell nyilatkozatokat, igazolásokat benyújtania. Ajánlatkérő felhívja a figyelmet a Kbt. 69. § (5)-(7) és (9) -(11), (13)-(14) bekezd-ben foglaltakra. Az EEKD-t a Kr. 3.-7. §-ai szerint kitöltve, az EKR-ben kell csatolni az ajánlathoz. A Kbt. 67. § (4) bek. alapján minden ajánlattevőnek nyilatkoznia kell az ajánlatában, hogy a szerződés teljesítéséhez nem vesz igénybe a Kbt. 62. § (1) és (2) bek. szerinti kizáró okok hatálya alá eső alvállalkozót, függetlenül attól, hogy az ajánlatkérő az eljárásban nem írta elő a már ismert alvállalkozók megnevezését. Ajánlattevőnek az ajánlatában nyilatkoznia kell arról is, hogy tekintetében van-e folyamatban változásbejegyzési eljárás. Folyamatban lévő változásbejegyzési eljárás esetében az ajánlattevő köteles csatolni a cégbírósághoz benyújtott változásbejegyzési kérelmet és az annak érkezéséről a cégbíróság által megküldött igazolást [Kr.13. §]. A folyamatban lévő változásbejegyzési eljárásról nemleges tartalommal is nyilatkozni szükséges. - Ajánlatkérő felhívja a figyelmet a Kbt. 64. § szerinti öntisztázás lehetőségére. Szakmai tevékenység végzésére vonatkozó alkalmasság előírása [Kbt. 65. § (1) bekezdés c) pont]: SZ.1. A Kbt. 65.§ (1) c) pontja és a 322/2015. (X. 30.) K.r. 21.§ (1) alapján Ajánlatkérő előírja az építőipari kivitelezési tevékenységet végző gazdasági szereplők vonatkozásában az Étv. szerinti, építőipari kivitelezési tevékenységet végzők névjegyzékében szereplés követelményét, illetve a nem Magyarországon letelepedett gazdasági szereplők esetén a letelepedés szerinti ország nyilvántartásában szereplés, vagy a letelepedés szerinti országban előírt engedéllyel, jogosítvánnyal vagy szervezeti, kamarai tagsággal való rendelkezéskövetelményét. A nyilvántartásban szereplés tényét - ha a Kbt. 69.§ (11) szerinti nyilvántartásokban a vonatkozó adatok, tények ingyenes ellenőrzésére nincsen mód - a nyilvántartás kivonatának, a nyilvántartást vezető szerv által kiállított igazolásnak vagy a nyilvántartásban szereplés tényét igazoló dokumentumnak az egyszerű másolatban történőbenyújtásával szükséges igazolni; nem Magyarországon letelepedett gazdasági szereplő esetén a 2014/24/EU európai parlamenti és tanácsi irányelv XI. mellékletében felsorolt nyilvántartások szerinti igazolást (kivonatot)vagy egyéb igazolást, vagy nyilatkozatot kell igazolásként benyújtani.. Az alkalmasság minimumkövetelménye(i): SZ.1. Alkalmatlan az ajánlattevő, ha az ajánlata alapján építőipari kivitelezési tevékenységet végző gazdasági szereplők az Étv. szerinti, építőipari kivitelezési tevékenységet végzők névjegyzékében nem szerepelnek, ill. a nem Mo-n letelepedett gazdasági szereplők a letelepedés szerinti ország nyilvántartásában nem szerepelnek,vagy a letelepedés szerinti országban előírt engedéllyel, jogosítvánnyal vagy szervezeti, kamarai tagsággal nem rendelkeznek. Öntisztázás: Kbt.64.§.